cyanic-selkie/wikianc huggingface dataset:
மெய்நிகர் ஒளிப்படக்கருவி அமைப்பு
கண்காணிப்பு
இடது|thumb|ஒரு வீரரை கட்டுப்படுத்துவதோடு ஒரு கண்காணிப்பு கேமராவானது பின்னால், சற்று மேலே, மற்றும் சிறிது அந்த பாத்திரம் நோக்கி கீழே எதிர்கொள்ளும் ஒரு கதாநாயகன் பற்றிய சிறு விளக்கம். பெயருக்கேற்ப கண்காணிப்பு கேமராவானது பாத்திரங்களின் பெயர்களை கண்காணிப்பு கேமராவுக்குப் பின்னாலிருந்து கூறுகின்றது. எவ்வாறாயினும் விளையாடுபவரால் கேமராவை கட்டுப்படுத்த முடியாது. உதாரணமாக வித்தியாசமான திசைகளுக்கு கேமராவை அசைக்கவோ, சுழற்றவோ அவன் / அவளால் முடியாது. இவ்வகை கேமரா அமைப்புகள் ஆரம்பகால 3D விளையாட்டுகளில் மிகவும் பொதுவாகக் காணப்பட்டது. உதாரணமாக க்ராஷ் பண்டிகூட் (Crash bandicoot) அல்லது டொம்ப் ரைடர் (Tomb Raider) போன்ற விளையாட்டுக்கள். இவைகளை இலகுவான முறையில் செயல்படுத்துவதற்கு முடியுமாக இருந்தமையினாலாகும். இருப்பினும் இதில் குறிப்பிடத்தக்களவு பிரச்சினைகளும் உள்ளன. குறிப்பிட்ட தற்போதைய காட்சியானது பொருத்தமற்றதாக அமையின் (ஒரு பொருளினால் மறைக்கப்படும் போது அல்லது விளையாடுபவருக்கு எதில் விருப்பமுள்ளது என்பதை காட்டாத போது) இதனை விளையாடுபவரல் கேமராவை கட்டுப்படுத்த முடியாமல் போகுமிடத்து சிலநேரங்களில் இடையூறுகளை உண்டாக்கும். இது பாத்திரங்கள் மாறும்போது அல்லது அரங்கத்தில் வேறு சூழ்நிலையை எதிர்கொள்ளும் போது கேமராவானது மோசமான நிலைகளில் முடிவடைவதாக இருக்கலாம்.
ஊடாடும்
இது கண்காணிப்பு கேமரா தொழினுட்பத்தை விட சிறந்த தொழிநுட்பம் மூலம் செய்யப்பட்டதாகும். இதில் கமேராவின் அளவுரு, நோக்கு நிலை மற்றும் கதாபதிரங்களுக்கான தூரம் போன்றவற்றை இதன் மூலம் மாற்றலாம். துல்லியமான சேவையை வழங்க வீடியோ கேம் பணியகத்தில் கமேரவனது அடிக்கடி அனலாக் குச்சியினால் கட்டுப்படுத்தப்படும். கணணி விளையாட்டுகளில் மௌசினால் கட்டுப்படுத்தப்படும். இது சூப்பர் மரியோ சன்சைன்(Super Mario Sunshine), த லெஜெண்ட் ஒப் செல்டா(The Legend of Zelda) மற்றும் த விண்ட் வேகர்(The Wind Waker) போன்ற விளையாட்டுக்களில் அதிகளவில் பயன்படுத்தப்பட்டது. முழுமையாக ஊடாடும் கேமரா அமைப்புகளை பெரும்பாலும் திருத்தமான வழியில் உருவாக்குவது கடினமானது. இவ்வாறு சூப்பர் மரியோ சன்சைனில் கேமரா அமைப்புகளை கட்டுப்படுத்துவது கடினமாக இருந்ததாக கேம்சஸ்போட் வாதிடுகிறது. இவ் அமைப்பானது லெஜெண்ட் ஒப் செல்டா(The Legend of Zelda) மற்றும் த விண்ட் வேகர்(The Legend of Zelda) ஆகியவற்றில் வெற்றிகரமாக அமைந்தது. இதில் திருத்தங்கள் அரிதாகவே உள்ளதால் ஸ்மார்ட் ஆன கேமரா அமைப்பு என ஐ ஜி என்(IGN) அழைக்கின்றது.
ஒர் ஊடாடும் கேமரா அமைப்பானது  முதலில்  வழங்கப்பட்ட   விளையாட்டுக்களில் ஒன்று சூப்பர் மரியோ 64 ஆகும். இவ் விளையாட்டில் குறித்த வீரர் எந்த நேரத்திலும்  மாறுவதற்கு இரண்டு வகையான கேமரா அமைப்புகளை கொண்டிருந்தது. முதலாவது நிலையான கண்காணிப்பு கேமரா அமைப்பானது பகுதியளவு  செயற்கை நுண்ணறிவாள்  ஆக்கப்பட்டுள்ளது. உண்மையில், இவ் அமைப்பானது  நிலையினுடைய  அமைப்பை தெரிந்துவைத்துள்ளது. மற்றும்  சில காட்சிகளை எதிர்பார்க்கவும்  முடியும். உதாரணமாக, முதல் நிலையில், மலைக்கான பாதை பற்றி  இடது பக்கம் திரும்பும் போது , கேமரா தானாகவே  இடது நோக்கி பார்க்க தொடங்குகிறது, இவ்வாறே  வீரர் இயக்கங்கள் எதிர்பார்கப்படுகின்றது. இரண்டாவது வகையில் வீரர் மரியோ (Mario) நிலையை ஒப்பிடுவதற்காக  கேமராவை  கட்டுப்படுத்த  அனுமதிக்கின்றது. இடது அல்லது வலது பொத்தானை அழுத்துவதன் மூலம், கேமரா மரியோ சுற்றி சுழல்வதோடு, கீழே அல்லது மேலே  வரை அழுத்துவதன் மூலம் கேமராவானது   மரியோக்கு  நெருக்கமாகவோ  அல்லது விட்டு  விலகியோ  நகரும்.
செயல்படுத்தல்
ஒரு கேமரா அமைப்பை செயல்படுத்துவது எவ்வாறு என்பதை அறிந்துகொள்ள பாரிய அளவிலான ஆராய்ச்சி அமைப்பு உள்ளது. கட்டுப்பாட்டு தீர்வு மென்பொருளின் பங்கானது சிறந்த சாத்தியமான ஷொட்டுகளை உருவாக்குவதட்காக தரப்பட்ட கட்டுப்பாட்டு காட்சிகளை பயன்படுத்துதல் ஆகும். வேறு வார்த்தைகளில் கூறுவதானால், கட்டுப்பாட்டு தீர்வு மென்பொருளுக்கு கதாபாத்திரங்களை காட்சிப்படுத்துவதட்கும் திரையின் 30 வீதமான அளவை உள்ளடக்கியதை காட்டுவதற்கும் வினவிய சொட் தொகுப்பானது வழங்கப்படும். இவ்வேண்டுகோளை நிறைவேற்றுவதட்காக தீர்வு மென்பொருள் பல வழிகளை பயன்படுத்துகிறது. பொருத்தமான ஷொட் இனங்காணப்பட்டால் கேமராவானது அச்சு தூரத்தையும் சுழற்சியின் அளவையும் தரும். பின்னர் இது கிராபிக் இயந்திர காட்சியகத்தால் தோற்றத்தை காண்பிக்க பயன்படுத்தப்படும்.
சில கேமரா அமைப்புகளில் தீர்வுகள் இனங்கானப்படாவிட்டால் கட்டுப்பாடுகள் தளர்த்தப்படும். உதாரணமாக, கதாபாத்திரமானது திரையில் 30 வீதமான இடத்தை உள்ளடக்கியுள்ள போது தீர்வாளருக்கு சொட்டை உருவாக்க முடியாமல் போனால் திரையில் இடக்கட்டுப்பாட்டை தவிர்த்துவிடுவதோடு திரையில் கதாபாத்திரம் அனைத்தும் தெரியும் என்பதை உறுதி சைய்யும். காட்சி பெரிதாக்கலும் இத்தகைய முறையில் உள்ளடங்கும்.
சில கேமரா அமைப்புகளானது படச் சொற்றொடர் என்றழைக்கப்படும் சுட்டு காட்சிகளை தற்போதைய ஷோட்களில் தேர்வு செய்வது எவ்வாறு என்பதற்காக முன்னரே தீர்மானிக்கப்பட்ட ஸ்கிரிப்ட்களை பயன்படுத்துகிறது. பொதுவாக, ஸ்கிரிப்ட் ஒரு செயலின் விளைவாக தூண்டப்படலாம். உதாரணமாக, வீரர் பாத்திரம் மற்றொரு பாத்திரத்துடன் ஒரு உரையாடலை ஆரம்பிக்கும் போது , " உரையாடல் " ஸ்கிரிப்டானது தூண்டப்படக்கூடியதாகின்றது. இவ் ஸ்கிரிப்ட் ஆனது இரண்டு பாத்திரங்கள் உரையாடும் போது எவ்வாறு படப்பிடிப்பை மேற்கொள்ள வேண்டும் என்ற அறிவுறுத்தல்களை உள்ளடக்கியுள்ளது. இவ்வாறு காட்சிகளானது ஓவர் தெ ஷௌல்டெர் மற்றும் க்ளோஸ் அப் ஷோட்களின் சேர்க்கயாக இருக்கும். இத்தகைய ஸ்கிரிப்ட் அடிப்படையிலான அணுகுமுறைகளானது கேமராவை முன்னரே நிர்ணயிக்கப்பட்ட கேமராகளுடனோ அல்லது கேமரா காட்சி அமைப்பிலுள்ள மாறுபாட்டை கணக்கிடவும் அச்சு தூரத்தை உருவாக்கவும் ஒரு கட்டுப்பாட்டு தீர்வை சார்ந்துள்ளது. இந்த கதை வசனம் எழுதும் அணுகுமுறை மற்றும் மெய் நிகர் கேமராக்களை கணக்கிட ஒரு கட்டுப்பாட்டு தீர்வை பயன்படுத்தும் முறையும் டிரக்கரினால் முன்மொழியப்பட்டது. தொடர்ச்சியான ஆராய்ச்சிகள், ஒரு ஸ்கிரிப்ட்-சார்ந்த அமைப்பு தானாக ஒரு நிகழ்நேர அரட்டையில் அவதாரங்களுக்கு இடையில் நடந்த உரையாடல்களை பார்வையிட கேமராக்களை மாற்றலாம் என்பதை காட்டுகின்றது.
தானியங்கி மெய்நிகர் கேமரா கட்டுப்பாட்டு அமைப்புகள், அதிகமான முன் வேலைகள் கைமுறையாக கேமராவை கட்டுப்படுத்துவதட்கான மனித தேவையை குறைக்கின்றது. இயக்குனர் லென்ஸ் தீர்வு கணித்தலையும் மற்றும் மனித ஆபரேட்டர் இல்லாமல் புதுவிதமாக தயாரிக்கப்பட்ட ஷாட்களை தெரிவு செய்ய ஒரு  தட்டு ஆலோசிக்கப்பட்ட  மெய்நிகர் கேமரா படங்களையும்  முன்மொழிகிறது. கணிப்பீடுகளில் பரிந்துரைக்கப்பட்ட மெய்நிகர் கேமரா படங்களில் அமைப்பானது (system) காட்சி தொகுப்புகளை பகுத்தாய்வதோடு முன் பதிவு காட்சிகளின் எடிட்டிங் வடிவங்களை ஆலோசிக்கப்பட்ட கேமரா படங்களை கணக்கிட பயன்படுத்துகிறது. இது தொடர்ச்சியான இயக்கத்தை இடநிறுத்தாமல் இருப்பதோடு மெய்நிகர் எழுத்துகளை உரிய இடத்தில் அமைப்பதால் ஒருவருக்கொருவர் ஒவ்வொரு காட்சி துண்டிலும் பார்க்க கூடியதாக அமையும். மேலும் அவ்வாறான சாதகமான காட்சிகளை மனித இயக்குனர்கள் முன்புள்ள காட்சிகளில் பயன்படுத்தினர்.
உண்மையான கலப்பு பயன்பாடுகளில்
2010 இல், கைனெக்ட் (Kinect) ஆனது ஒரு 3D ஸ்கேனர் / வெப்கேம் கலப்பு புற சாதனமாக மைக்ரோசாப்டால் வெளியிடப்பட்டது. இது எக்ஸ்பாக்ஸ் 360 வீரர்களின் முழு உடல் கண்டறிதலை வழங்குகிறது மற்றும் வீடியோ விளையாட்டுகளிளும் மற்ற பணியகத்திலுள்ள மென்பொருட்களிலும் கைகள் இல்லாமல் கட்டுப்படுத்தக்கூடிய பயனர் இடைமுகத்தையும் வழங்குகின்றது. இது பின்னர், கலிபோர்னியா பல்கலைக்கழகத்தின் ஆலிவர் Kreylos மூலம் திருத்தப்பட்டது, டேவிஸ் இற்கு தொடாரன யு டியுப்(You Tube) வீடியோக்கள் கைனெக்ட்(kinect) ஐ PC சார்ந்த மெய்நிகர் கேமராகளுடன் இணைந்ததாக காட்டியது. ஏனெனில் கைனெக்ட்(kinect) ஆனது ஒரு கைப்பற்றப்பட்ட காட்சியின் முழு அளவிலான ஆழத்தை கண்டறியும் திறன் கொண்டது(கணினி ஸ்டீரியோ பார்வை மற்றும் கட்டமைப்புடன் கூடிய ஒளி மூலமாக), க்ரைலோஸ் (Kreylos), கைனெக்ட் (Kinect) சக்தியை வெளிக்காட்டியது, மற்றும் மெய்நிகர் கேமராவை குறிப்பிட்ட ஆழத்திற்கு இலவச கண்ணோட்ட ஊடுருவலுக்கு அனுமதிக்கின்றது, என்றாலும் கைனெக்ட் (kinect) முன் காட்டப்பட்டுள்ள காட்சியை மட்டும் வீடியோ எடுப்பதற்காக அனுமதிக்கும், கறுப்பான இடங்களின் விளைவாக, குறிப்பிட்ட ஆழத்திற்கு கேமராவினால் வீடியோவை படம்பிடிக்க முடியாமல் உள்ளது. பின்னர், க்ரைலோஸ் மாற்றத்திற்கான மேலதிகமான ஒரு விளக்கத்தை, மெய்நிகர் கேமரா பார்வையில் உள்ள வீடியோ படப்பிடிப்பை மேலும் அதிகரிக்கும் பொருட்டு இரண்டு கைனெக்ட்ஸ் (Kinects) வீடியோ ஸ்ட்ரீம்களை இணைப்பதன் மூலம் வழங்கியது. கைனெக்ட்ஸ் ஐப் பயன்படுத்தி க்ரைலோஸின் முன்னேற்றங்கள் கைநேக்ட் ஹெகிங்கில் உள்ள ஏனையவர்களின் படைப்புகளின் மத்தியிலும் மற்றும் நியூ யோர்க் டைம்ஸ் கட்டுரையில் உள்ள ஹோம்ப்ருவ் (homebrew) சமூகத்திலும் உள்ளடக்கப்பட்டிருக்கும்.
நிகழ் நேர பதிவு மற்றும் இயக்க கண்காணிப்பு
மெய்நிகர் கேமராக்களானது ஒரு இயக்குனரை மோஷன் கேப்சர் படங்களை உருவாக்குவதற்கும், வீடு அல்லது விண்கலம் போன்ற ஒரு முன் கட்டப்பட்ட டிஜிட்டல் சூழலில், உண்மையான நேரத்தில் டிஜிட்டல் கதாப்பாத் திரங்களின் இயக்கங்களை பார்வையிடுவதற்கு அனுமதிக்கும் வகையில் உருவாக்கப்பட்டுள்ளன. 2009இல் வெளிவந்த 'அவதார்' எனும் படத்திற்கு உருவாக்கப்பட்ட 'ரெசிடென்ட் ஈவில் ' எனும் படத்தில் முதன்முதலாக தொழில்நுட்பம் பயன்படுத்தப்பட்டது. மெய்நிகர் கேமராவின் திசைபடுத்தலும் ஒரு நிலையை கட்டுப்படுத்துவதற்கு மோஷன் கேப்சரின் பயன்பாடும் ஒரு ஆபரேட்டரை உள்ளுணர்வாக நகர்த்தி இலகுவாக நடப்பதன் மூலமும் மெய்நிகர் கேமராவின் ரிக்கை திருப்புவதன் மூலமும் மெய்நிகர் கேமராவை நோக்கப்படுத்த முடிகிறது. ஒரு மெய்நிகர் கேமரா ரிக்கானது, ஆரம்பிப்பதற்கு அல்லது ஒரு பதிவை நிறுத்துவதற்கு மற்றும் வில்லைகளின் பண்புகளை சரிசெய்வதற்கும் பொதுவாக பயன்படுத்தக்கூடிய ஒரு சிறிய மானிட்டர் அல்லது மாத்திரை சாதனம்(Tablet),இயக்க உணரிகள்(notion sensors),விருப்ப ஆதரவு கட்டமைப்பு(optional support framework) மற்றும் விருப்ப ஜாய்ஸ்டிக் அல்லது பொத்தான் கட்டுப்பாடுகள் போன்றவற்றை கொண்டுள்ளது. 1992 இல் எம்ஐடி(MIT) ஊடக ஆய்வகத்தின் மைக்கேல் மெக்கெனா(Michael McKenna) என்பவர் ஒரு மரத்தால் செய்யப்பட்ட அடி மட்டத்திற்கு 3.2 அங்குல சிறிய 'எல்சிடி' தொலைக்காட்சி மற்றும் ஒரு பொலிமஸ் (Polhemus) காந்த இயக்கம் சென்சார் என்பவற்றை பொருத்தும் போது முந்தைய ஆவணப்படுத்தப்பட்ட மெய்நிகர் கேமரா ரிக்கை செய்து காட்டினார். சேப்பல் ஹில்லில்(Chapel Hill) உள்ள வடக்கு கரோலினா பல்கலைக்கழகத்தில் நடாத்தப்பட்ட ஒத்திகை திட்ட நிகழ்ச்சியில் இரட்டை மூன்று அச்சு ஜாய்ஸ்டிக்குகள் மற்றும் ஒரு ஆறு டிகிரி சுதந்திரம் உள்ள இயக்கம் தட மற்றும் ஒரு டிஜிட்டல் பொத்தானை கொண்டுள்ள UNC கண் விழி என அழைக்கப்படும் பில்லியர்ட் பந்து வடிவ முட்டி உட்பட மெய்நிகர் கேமரா பார்வை கட்டுப்பாட்டுக்கான பல பௌதீக உள்ளீட்டு சாதனங்களை உற்பத்தி செய்துள்ளது.
பகுப்பு:நிகழ்பட ஆட்டம்
மைகேயல் ஜோஹன்சன்(அரசியல்வாதி)
thumb| மைகேயல் ஜோஹன்சன் மைகேயல் ஜோஹன்சன்(1960 ஆம் ஆண்டு பிறந்தார்) ஒரு ஸ்வீடிஷ் பசுமைக் கட்சி அரசியல்வாதி ஆவார், 1998 ஆம் ஆண்டு முதல் ரிக்ஸாக்கின் உறுப்பினர்.
குறிப்புகள்
பகுப்பு:1960 பிறப்புகள் பகுப்பு:வாழும் நபர்கள்
பெண்களின் கல்வி
மேற்கோள்கள்
பகுப்பு:பெண்களின் உரிமைகள்
பாஸ்டில் நாள்
பாஸ்டில் நாள் (Bastille Day) என்பது பிரான்சு நாட்டில் ஆண்டு தோறும் சூலை 14 ஆம் நாளன்று இடம்பெறும் ஒரு சிறப்பு விடுமுறை நாளாகும். பிரான்சில் இந்நாள் "Fête Nationale" ("தேசிய விடுமுறை நாள்"), அல்லது "quatorze juillet" ("14ஆம் நாள் சூலை") என்று அழைக்கப்படுகிறது. 1789 ஆம் ஆண்டில் சூலை 14 இல் பாஸ்டில் சிறையுடைப்பின் முதலாம் ஆண்டு நிறைவு நாள் 1790 ஆம் ஆண்டில் பெரும் விழாவாக கொண்டாடப்பட்டது. இச்சிறையுடைப்பு நிகழ்வானது நவீன கால பிரெஞ்சு தேசியத்தின் ஓர் எழுச்சியாகக் கருதப்பட்டது மட்டுமல்லாமல் இந்நிகழ்வு பின்னர் பிரெஞ்சுப் புரட்சியாக வடிவமெடுத்து பிரான்சு ஒரு குடியரசாக மாறுவதற்கும் வழிகோலியது. இதனால் ஆண்டுதோறும் இந்நாள் மிக எழுச்சியுடன் நாடு முழுவதும் நினைவு கூரப்பட்டு வருகிறது.
வெளி இணைப்புகள்
பகுப்பு:சூலை சிறப்பு நாட்கள் பகுப்பு:பிரான்சின் வரலாறு
நூற்று ஒன்றாவது அரசியல் சட்டத்திருத்தம்
பொருள் சேவை வரி  (Goods and Services Tax) அல்லது  (GST)  தற்போதைய  மத்திய, மாநில மறைமுக வரிகளுக்கு மாற்றாக இந்தியா முழுமையும் ஏப்ரல் 2016 முதல் விதிக்கப்படத் திட்டமிடப்பட்டுள்ள ஒரு மதிப்புக் கூட்டு வரியாகும். இது இலங்கையில் உத்தியோகப் பூர்வமாக பண்டங்கள், சேவைகள் வரி (Goods and services Tax) எனப்பட்டது. இதற்குப் பகரமாக, தற்போதுள்ள வரி முறை 'பெறுமதி சேர் வரி'' (Value Added Tax) எனப்படுகிறது. இந்தியாவில் தயாராகும் அனைத்துப் பொருட்களுக்கும், வழங்கப்படும் அனைத்து சேவைகளுக்கும் இது பொருந்தும். உலகின் பிற நாடுகளில் வழங்கும் பொருள் சேவை வரிகளுக்கொப்ப இது வரிவிதிப்பைச் சீராக்கும்.
இதனை இந்தியாவின் ஒன்றிய அரசும் மாநில அரசுகளும் கூட்டாகச் செயல்படுத்தும். இந்திய அரசியல் சட்டத்தின்படி, இவ்வகையில் ஒரே நேரத்தில் இரு அரசுகள் சரக்கு அல்லது சேவை மீது வரி விதிக்க வழி இல்லாததால், மார்ச் 22, 2011 அன்று 'பொருள் சேவை வரி மசோதா 2011' என்ற 115-ஆவது அரசியல் சட்டத்திருத்த மசோதா நாடாளுமன்றத்தில் தாக்கல் செய்யப்பட்டது. இதன்படி மாநிலங்களுக்கு இடையே கருத்து ஒற்றுமையை உருவாக்க, பீகாரின் நிதி அமைச்சர் சுசில்குமார் மோடி தலைமையில் மாநிலங்களின் நிதி அமைச்சர்களின் குழு ஒன்று உருவாக்கப்பட்டுள்ளது.
மாநிலங்களின் முதன்மையான நிதி வருவாயாக அமைந்துள்ள விற்பனை வரி மற்றும் மதிப்புக்கூட்டு வரிக்கு மாற்றாக இந்த வரி அமைகிறது. இவ்வரி செயலாக்கத்தினால் மாநிலங்களுக்கு ஏற்படும் இழப்பை ஈடு செய்யுமாறு ஒன்றிய-மாநில அரசு நிதி பகிர்வு குறித்த உடன்பாடு எதுவும் இன்னமும் எட்டாத நிலையில்    ஏப்ரல் 2016 முதல் செயலாக்கத்திற்கு வருமென அறிவிக்கப்பட்டுள்ளது.
வரலாறு
இந்தியாவில் பொருட்களுக்கான மறைமுகவரியாக ஒன்றிய அரசு கலால் வரி மற்றும் ஒன்றிய அரசு விற்பனை வரியையும் சேவைகளுக்குச் சேவை வரியையும் வசூலித்து வருகிறது. மாநில அரசுகள் விற்பனை வரியையும் சேவைகளுக்குக் கேளிக்கை வரி, உல்லாச வரி எனவும் வசூலித்து வருகின்றன. இவை விதிக்கப்படும் பொருட்களும் சேவைகளும் அவற்றிற்கான வரிவிகிதமும் ஒவ்வொரு மாநிலத்திற்கும் மாறுபடுகிறது. அண்மையில் பெரும்பாலான மாநிலங்கள் மதிப்புக் கூட்டு வரிக்கு மாறியபோதும் வணிகர்கள் இத்தகைய குறைபாடுகளை வெளிப்படுத்தி வந்தனர். பொருளியல் வல்லுனர்களின் பரிந்துரையின் அடிப்படையில் 2007-2008ஆம் ஆண்டு நிதிநிலை அறிக்கையின்போது அப்போதைய ஒன்றிய அரசு நிதி அமைச்சர் ப.சிதம்பரம் இத்தகைய வரி ஏப்ரல் 2010 முதல் அறிமுகப்படுத்தப்படும் என அறிவித்தார்.
இதற்கான செயலாக்கத் திட்டத்தினை வரையறுக்க மே 10, 2007 அன்று கூட்டப்பட்ட மாநில நிதி அமைச்சர்களின் குழு, ஒன்றிய அரசு நிதி அமைச்சரின் ஆலோசகர், மாநில நிதி அமைச்சர்கள் குழுவின் செயலாளர், ஒன்றிய அரசு நிதி அமைச்சகத்தின் வருவாய்த்துறை கூட்டுச்செயலர், மாநில நிதி அமைச்சகங்களின் செயலர்கள் ஆகியோர் அடங்கிய 'கூட்டுச் செயற்குழு' வை ஏற்படுத்த பரிந்துரைத்தது. இந்தக் கூட்டுச் செயற்குழு தனது ஆய்வுகளுக்குப் பின்னரும் பிற வல்லுனர்களுடனும் வணிகச் சங்கங்களுடன் கலந்தாய்வுகளுக்குப் பின்னரும், தனது அறிக்கையை நவம்பர் 19, 2007 அன்று அமைச்சர் குழாமிற்கு அளித்தது.
அக்டோபர் 19, 2009 அன்று நிதி அமைச்சர் பிரணப் முகர்ஜி கூட்டு மாநில நிதியமைச்சர்கள் குழாமுடன் உரையாடினார். இதனைத் தொடர்ந்து மாநிலங்களுக்கான இழப்பீடு, வரி நிர்வாக கட்டமைப்பு போன்றவை குறித்த விவரமாக உரையாடப்பட்ட பரிந்துரைகள் அடங்கிய முதல் விவாதத் தாளை இந்த வரி குறித்து எழும் அடிக்கடி கேட்கப்படும் கேள்விகளுக்கான பதிலை அனுபந்தத்துடன், பொதுமக்களின் கருத்துகளுக்காகவும் தொழில், வணிக அமைப்புகளின் கருத்துக்களுக்காகவும் வெளியிட்டார்.
முதல் விவாதத் தாள்
பொதுமக்களின் பார்வைக்கு வைக்கப்பட்ட இந்தத் தாள் மூன்று பகுதிகளை அடக்கியது.
முதல் பகுதியில் மதிப்புக்கூட்டு வரி அறிமுகப்படுத்தி, எங்கெல்லாம் இது மேம்படக்கூடியது என விவரிக்கப்பட்டுள்ளது. பொருள் சேவை வரி விதிப்பு இக்குறைபாடுகளை எங்ஙனம் நீக்கும் என்றும் கூறப்பட்டுள்ளது.
இரண்டாம் பகுதியில் இந்த வரிவிதிப்பிற்குத் தயாராகும் செயல்முறைகள்குறித்து விவரிக்கப்பட்டுள்ளது. மூன்றாம் பகுதியில் பொருள் சேவை வரிக் கட்டமைப்புகுறித்த முழுமையான விவரங்கள் தரப்பட்டுள்ளன.
வெளியிணைப்புகள்
பகுப்பு:இந்தியாவில் வரிவிதிப்பு
தேத்தாம்பட்டு ஊராட்சி
தேத்தாம்பட்டு ஊராட்சி (Theethampattu Gram Panchayat), தமிழ்நாட்டின் கடலூர் மாவட்டத்தில் உள்ள காட்டுமன்னார்கோயில் வட்டாரத்தில் அமைந்துள்ளது. இந்த ஊராட்சி, காட்டுமன்னார்கோயில் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2286 ஆகும். இவர்களில் பெண்கள் 1159 பேரும் ஆண்கள் 1127 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
ஜோதிகா
ஜோதிகா (Jyothika பிறப்பு - அக்டோபர் 18, 1977, மும்பை), இந்தியத் திரைப்பட நடிகை ஆவார். இவரது இயற்பெயர் ஜோதிகா சதானா Jyotika Sadanah. தமிழ், தெலுங்கு, இந்தி மொழித் திரைப்படங்களில் நடித்துள்ளார். நடிகை நக்மா இவரது மாற்றுத் தந்தை வழி சகோதரி ஆவார், இவர்களது பொதுவான தாய் சீமா, பிறப்புப்பெயர்: ஷமா காஜி. நடிகர் சூர்யாவை விரும்பி செப்டம்பர் 11, 2006 அன்று திருமணம் செய்து கொண்டார். இவர்களுக்கு தியா என்ற பெண் குழந்தையும் தேவ் என்ற ஆண் குழந்தையும் உள்ளனர்.
தேத்தாம்பட்டு ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஜோதிகா
வெளியிணைப்புகள்
பகுப்பு:தமிழ்த் திரைப்பட நடிகைகள் பகுப்பு:1978 பிறப்புகள் பகுப்பு:இந்தி திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:வாழும் நபர்கள் பகுப்பு:கலைமாமணி விருது பெற்றவர்கள் பகுப்பு:சிறந்த நடிகருக்கான பிலிம்பேர் விருது பெற்றவர்கள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:1977 பிறப்புகள் பகுப்பு:இந்திய நடிகைகள் பகுப்பு:இந்தியத் திரைப்பட நடிகைகள் பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:தெலுங்குத் திரைப்பட நடிகைகள்
தேத்தாம்பட்டு ஊராட்சி
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சத்தி நாயனார்
“கழற்சத்தி வரிஞ்சையார் கோ னடியார்க்கும் மடியேன்” – திருத்தொண்டத் தொகை
சத்தி நாயனார் என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். சோழ நாட்டில் வரிஞ்சை ஊரில் வாய்மை வேளாண் குலம் விளங்க அவதரித்தார் சத்தி நாயனார். அவர் சிவனிற்கு ஆட்சி செய்யும் திறத்தினர். யாவரேனும் தம் முன்பு சிவனடியார்களை இகழ்ந்துரைப்பாராயின் அவர்களது நாவினை அரியும் வலுவுடையராதலால் அவர் சத்தியார் எனப் பெயர் பெற்றார். சத்தியார் இகழ்வோர் நாவை குறடாற்பற்றி இழுத்து கத்தியால் அரிந்து தூய்மை செய்வார். அன்பினாற் செய்யும் இந்த அரிய ஆண்மைத் திருப்பணியைப் பலகாலம் வீரத்தாற் செய்திருந்து சிவன் திருவடி சேர்ந்தனர்.
சிந்தி நாட்டுப்புறக் கதைகள்
சிந்தி நாட்டுப்புறக் கதைகள் ( لوڪ سنڌي ڪهاڻيون  ) தெற்கு பாகிஸ்தானின் சிந்தி மக்களின் கலாச்சாரத்தை பற்றிய நாட்டுப்புற கதைகளின் தொகுப்பு ஆகும். பாகிஸ்தானின் சிந்து மாகாணம் பாரம்பரியமாக நாட்டுப்புறக் கதைகள், தந்திர கதைகள் மற்றும் தேவதை கதைகளை உருவாக்கியுள்ளது. அவர்களின் கலாச்சாரம் முழுவதுமே நாட்டுப்புறக் கதைகளால் நிறைந்துள்ளது. இவற்றில் சில நாட்டுப்புறக் கதைகள் ( قصا ) சிந்தி மொழியின் இலக்கியத்தின் வளர்ச்சிக்கு மிகவும் முக்கியமானவை, எவ்வாறென்றால் அவை ஷா அப்துல் லத்தீஃப் பிட்டாய் ஷாவின் கதாநாயகிகள் ( شاه جون سورميون ) என்பவர்களைப்போன்று பல கலைஞர்களால் காலத்தால் அழியாத சிந்துவின் மாயக் கதைகளின் மையத்தை உருவாக்கியுள்ளனர் ,
இவற்றில் பல நாட்டுப்புறக் கதைகள்,சிந்து முழுவதுமே நன்கு அறியப்பட்ட காதல் கதைகள் தொடர்பானவை, அவற்றில், சாசுய் புன்குனின் கதை மிகவும் பிரபலமானது. அதில், பன்பூரில் ஒரு சலவைத் தொழிலாளி குடும்பத்தால் வளர்க்கப்பட்ட சாசுய் என்ற அழகான சிந்துப் பெண், அவள் அழகின் மூலம் பல ஆண்களை ஈர்க்கிறாள். இறுதியாக, கெச்சின் இளவரசனான புன்குன் அவளைக் காதலிக்கிறான். அவர்களது காதலை விரும்பாத புன்குனின் குடும்பத்தார் அவர்களின் திருமணத்திற்கு சம்மதிப்பது போல நடித்து திருமணம் நடக்கும் நாளில் எல்லாருக்கும் மதுவை அதிகமா கொடுத்து மயக்கத்தில் ஆழ்த்தி விட்டு புன்குனை அவனது நகரத்திற்கே தூக்கி சென்றுவிட்டனர். சாசுய் காலையில் எழுந்து பார்க்கும் போது கணவனைக் காணாமல் அவனைத்தேடி கடும் பாலைவனத்தில் வெறும் காலில் பல மைல்கள் நடந்தும் தன் காதலனை தேடுவதைப்பற்றியதே.
தனக்குப் பிடிக்காத ஒருவரை மணந்த சோஹ்னியின் சோகக் கதையும் அந்த தொகுப்பில் உள்ளது. ஒரு தீவில் கால்நடைகளை மேய்க்கும் தன் காதலனான மெஹரைப் பார்க்க ஒவ்வொரு இரவும் அவள் ஆழமான சிந்து நதியின் குறுக்கே களிமண் பானையை துணையாக கொண்டு நீந்திச் செல்கிறாள், ஆனால் அவளது கணவனின் சகோதரி அந்த ரகசியத்தைக் கண்டுபிடித்து, சுட்ட பானைக்கு பதிலாக சுடப்படாத களிமண் பானையை மாற்றி வைத்து விடுகிறாள். அந்த பானையை எடுத்து செல்லும் சோஹ்னி ஆற்று நீரில் மூழ்கி இறந்துவிடுகிறாள்.
லிலன் சானேசரின் கதையோ முற்றிலும் விசித்திரமானது. கதாநாயகி, மந்திர வசீகரத்தில் நன்கு தேர்ச்சி பெற்ற ஒரு பெண்மணி ஆனாலும் ஒரு வைர கழுத்தணிக்காக  தனது கணவருக்கு பதிலாக இன்னொரு நபருடன் ஒரு இரவை கழிக்கிறாள்.அதனை அறிந்த அவளது கணவர், அவளை விவாகரத்து செய்த பின்பே அவள் தனது  மகிழ்ச்சியை அற்பத்தனமாக  ஒரு நகைக்காக விட்டுவிட்டதை உணர்ந்தாள். பல்வேறு  சோதனைகளுக்குப் பிறகு, தம்பதியினர் மீண்டும் சந்தித்தாலும் வாழ முடியாமல்  ஒன்றாகவே இறந்துவிடுகிறார்கள்.
நூரி- ஜாம் தமாச்சியின் கதையானது சம்மா காலத்தின் வரலாற்று நிகழ்வைச் சொல்கிறது, இளவரசரான ஜாம் தமாச்சி ஒரு மீன்பிடிப் பெண்ணான நூரியைக் காதலித்தார், அவளின் காதல், பணிவு மற்றும் மென்மையின் காரணமாக,  எவ்வாறு அவருக்கு பிடித்த ராணியாக மாறினார் எனவும் சொல்கிறது
உமர் மாருய்யின் கதையும் பிரபலமானது. அமர்கோட்டின் ஆட்சியாளரான உமர், இளம் மாருயியை காதலித்து திருமணம் செய்கிறார். ஆனால் அவளோ தனது வீட்டிற்கு செல்லவே ஏங்குகிறாள், ஆட்சியாளரின் எந்த மிரட்டலுக்கும் அவதூறுகளுக்கு செவிசாய்க்கவில்லை, ஆனால் மலிர் தார்பார்க்கரின் ஏழை மேய்ப்பர்களான தன் குடும்பத்திற்கு விசுவாசமாக இருக்கிறாள். இறுதியில், உமருக்கு அவளை வீட்டிற்கு அனுப்புவதைத் தவிர வேறு வழியில்லை.
இந்தக் கதைகள் யாவும் காலப்போக்கில் இன்னும் இன்னும் செழுமைப்படுத்தப்பட்டு, சிந்தி இலக்கியத்திற்கும், கதைகளை ஆன்மீகமயமாக்கிய சூஃபிகளுக்கும் செழுமையை வழங்குகின்றன.
டோடோ சானேசர் மற்றும் மோரிரோவின் கதைகள் வீரத்தின் உணர்வும் தியாகமும் நிறைந்தவை. இதேபோல், சோரத் ராய் தியாச் தனது தலையை தானே துண்டித்து, பிஜால் என்ற பட்டாளத்திற்கு தானமாக வழங்கிய மன்னன் தியாச்சின் வீரத்தையும் பெருந்தன்மையையும் சிந்தி மக்களுக்கு  வலியுறுத்துகிறார்.
2014 ம் ஆண்டில், இந்த நாட்டுப்புறக் கதைகள் சிந்தி அதாபி வாரியத்தின் நாட்டுப்புறவியல் மற்றும் இலக்கியத் திட்டத்தின் கீழ் லோகே கஹானியுன் என்ற தலைப்பில் ஏழு தொகுதிகளாக தொகுக்கப்பட்டுள்ளன. இந்த ஏழு தொகுதிகள் பல்வேறு வகையான நாட்டுப்புறக் கதைகள், புனைவுகள், நாட்டுப்புற கவிதைகள் மற்றும் பிற கதைகளை உள்ளடக்கியது. பாரம்பரிய தன்மையுள்ள மற்றும் பழங்காலத்திலிருந்தே பிரபலமான கதைகளை உள்ளடக்கிய இந்தத் தொடர் தொகுதிகள் மூலம் முன்னூறுக்கும் மேற்பட்ட நாட்டுப்புறக் கதைகள் வெளிச்சத்திற்கு கொண்டு வரப்பட்டுள்ளன.
மேற்கோள்கள்
பகுப்பு:நாட்டுப்புறக் கதைகள்
ஐக்கிய அமெரிக்கப் பசுமைக் கட்டிட அவை
ஐக்கிய அமெரிக்கப் பசுமைக் கட்டிட அவை (U.S. Green Building Council - USGBC) என்பது ஒரு இலாப நோக்கமற்ற வணிக நிறுவனம் ஆகும். இது, கட்டிடங்களின் வடிவமைப்பு, கட்டுமானம், இயக்கம் ஆகியவற்றில் பேண்தகு தன்மையை உயர்த்துவதில் ஈடுபட்டுள்ளது. ஆற்றல் மற்றும் சூழல்சார் வடிவமைப்பில் தலைமைத்துவம் (லீட்) என்னும் தர அளவீட்டு முறைமை; சூழலுக்குத் தீங்கற்ற கட்டிடப் பொருட்கள், பேண்தகு கட்டிடக்கலைத் தொழில் நுட்பம், இது தொடர்பான பொதுக் கொள்கை ஆகியவை உள்ளிட்ட பசுமைக் கட்டிடத் தொழில் துறையை வளர்ப்பதை நோக்கமாகக் கொண்ட கிறீன்பில்ட் (Greenbuild) என்னும் மாநாடு ஆகியவற்றை உருவாக்கியதன் மூலம் இந் நிறுவனம் பரவலாக அறியப்பட்டது.
ஐக்கிய அமெரிக்கப் பசுமைக் கட்டிட அவை, கட்டிடத் தொழிலின் பல துறைகளையும் சேர்ந்த 13,000 க்கும் அதிகமான உறுப்பு நிறுவனங்களைக் கொண்டுள்ளதுடன், சூழலுக்குப் பொறுப்பான, இலாபம் தரக்கூடிய, வாழ்வதற்கும் வேலை செய்வதற்கும் உகந்த கட்டிடங்களை உருவாக்குவதையும் ஊக்குவித்து வருகிறது. இந் நோக்கங்களை அடைவதற்காக இது பல்வேறுபட்ட திட்டங்களை உருவாக்கிச் சேவைகளையும் வழங்கி வருவதுடன், முக்கிய தொழிற்துறை மற்றும் ஆய்வு நிறுவனங்களுடனும், மத்திய, மாநில மற்றும் உள்ளூர் அரச நிறுவனங்களுடனும் நெருக்கமாகப் பணியாற்றி வருகிறது.
பகுப்பு:சூழலியல் அமைப்புகள் பகுப்பு:வடிவமைப்பு பகுப்பு:கட்டுமானத்துறை
தியா (திரைப்படம்)
தியா (Diya) என தமிழிலும், கனம் என தெலுங்கில் (English: Embryo) அழைக்கப்படுவது  2018 ஆண்டைய இந்திய பன்மொழி திகில், திரில்லர் நாடகத் திரைப்படமாகும். இப்படத்தை ஏ. எல். விஜய் இயக்க,  லைக்கா தயாரிப்பகம் தயாரித்துள்ளது. படத்தில் சாய் பல்லவி மற்றும் விரோனிகா அரோரா ஆகியோர் முதன்மைப்  பாத்திரங்களை ஏற்றுள்ளனர், இவர்களுடன் நாக சௌரியாவும் முதன்மைப் பாத்திரத்தை ஏற்று நடித்துள்ளார்.
கதை
கிருஷ்ணாவும் (நாக ஷௌரியா) துளசியும் (சாய் பல்லவி) காதலிக்கின்றனர். இவர்களின் சேர்கையினால் துளசி கர்ப்பமடைகிறாள். இருவருக்கும் திருமணம் செய்துவைக்க குடும்பத்தினர் ஒப்புக்கொண்டாலும் துளசி படித்து முடிக்கும்வரை குழந்தை வேண்டாம் என்றுகூறி, அந்தக் கரு கலைக்கப்படுகிறது.
ஐந்து ஆண்டுகளுக்குப் பிறகு, கிருஷ்ணாவும் துளசியும் பெற்றோரின் சம்மதத்துடன் திருமணம் செய்துகொள்கிறார்கள். தேனிலவுக்கு பிறகு இவர்கள் புது வீட்டில் குடியேற, எதிர்பாராத விதமாய் அடுத்தடுத்து இவர்களின் குடும்பத்தைச் சேர்நவர்கள் இறக்கின்றனர். முதலில் கிருஷ்ணாவின் தந்தை (நிழல்கள் ரவி) இறக்க, சில நாட்களில் துளசியின் தாயார் (ரேகா) இறந்துபோகிறார். இவர்களின் குடும்ப பெண் மருத்துவரும் இதே போல மர்மமாக இறக்கிறார். இந்த மர்ம மரணங்கள் குறித்து காவல்துறை விசாரிக்கிறது ஆனால் நடந்து என்ன என அவர்களாலே கண்டுபிடிக்க முடியவில்லை. ஆனால் எல்லோரின் மரணமும் ஒரே மாதிரி திட்டமிட்ட கொலை போல தெரிகிறது.
துளசியின் மனதிற்குள் சில உணர்வுகள் தோன்றுகிறது. கருவிலேயே கொல்லப்பட்ட குழந்தை பழிவாங்குகிறது என அவள் உணர்கிறாள். ஆனால் இதை நம்ப மறுத்த கிருஷ்ணா துளசிக்கு மனநிலை பாதிப்பு உள்ளதாக கருதி அவருக்கு மனநல சிகிச்சை அளிக்கிறார். அந்தக் குழந்தை, முடிவில் தன் தந்தையையே பழிவாங்க நினைக்கிறது என்பது துளசிக்குத் தெரிகிறது. துளசியால் தன் கருவிடமிருந்து கணவனைக் காப்பாற்ற முடிகிறதா என்பதுதான் மீதிக் கதை.
தயாரிப்பு
2017 ஏப்ரல் மாதத் தொடக்கத்தில், ஏ. எல். விஜய், லைகா புரொடக்சன்ஸ் நிறுவனத்திற்காக சாய் பல்லவி நடிக்கும் ஒரு படத்தில் பணியாற்றுவதாக அறிவித்தார், மேலும் அவர் "மூன்றரை ஆண்டுகளுக்கு முன்னர்" எழுதிய ஒரு திரைக்கதையை இயக்குவதாகக் கூறினார். பிரமோட் பிலிஸ் மலையாளத் திரைப்படமான சாரிலி (2015) படத்தை மாதவனுடன் சாய் பல்லவியை நடிக்கவைத்து, தமிழில் மறு ஆக்கம் செய்ய திட்டமிட்டிருந்த நிலையில் அப்படத்தின் மறு ஆக்கம்  திடீரென நிறுத்தப்பட்டது. இந்நிலையில் இப்படத்தில் நடிக்க சாய் பல்லவி தேர்ந்தெடுக்கப்பட்டார். திரைப்படப் படப்பிடிப்புக்கு  நடிகையின் தேதிகளைப் பெற்றுக்கொண்ட பிறகு, இயக்குநர் விஜய் தன் வழக்கமான தொழில்நுட்பக் கலைஞர்களான ஒளிப்பதிவாளர் நிராவ் ஷா மற்றும் படத்தொகுப்பாளர் ஆண்டோனி போன்றரை நியமித்தார். சாய் பல்லவி இதற்கு முன் தமிழில் நடிக்க ஒப்புக்கொண்ட சில படங்கள் கைவிடப்பட்டதாலும், அவர் படத்தில் இருந்து மாற்றப்பட்டதாலும், இப்படமே அவரது முதல் தமிழ் திரைப்படமாக ஆனது. முன்னர் அவர் தமிழில் நடிப்பதாக இருந்த,  மணிரத்தினத்தின் காற்று வெளியிடை (2017) படம் மற்றும் விஜய் சந்தரின் ஸ்கெட்ச் (2017) ஆகிய படங்களில் இருந்து மாற்றப்பட்டார். அதேபோல, அவர் தமிழில் நடிப்பதாக இருந்த  சார்லி மற்றும் ராஜீவ் மேனனின் சர்வம் தாள மயம்  ஆகிய படங்கள் காலவரையின்றி தள்ளிவைக்கப்பட்டன. வரும் மாதம், தெலுங்கு நடிகர் நாக ஷோரியாவின், தமிழ் படத்தில் நடிக்க கையெழுத்திட்டார். விஜய் படங்களில் தொடர்ந்து ஜி. வி. பிரகாஷ் குமார்  தொடர்ந்து இசையமைத்து வந்த நிலையில் இப்படத்தில் அவருக்கு பதிலாக சாம் சி. எஸ்சை இசையமைப்பாளராக நியமித்துள்ளார்.
இப்படத்தின் பணிகள் 2017 செப்டம்பர் வாக்கில் நிறைவான நிலையில், சாய் பல்லவி தனது டப்பிங் வேலைகளை தொடங்கினார். இந்தப் படம் ஒரு திகில் படம் என்ற கூற்றை மறுத்த விஜய், " இது ஒரு இளம் தாய் மற்றும் அவரது நான்கு வயது குழந்தையின் கதை" என்றார். மேலும் இதில் சாய் பல்லவி அம்மாவாக நடிப்பதாக கூறினார்.
வெளியீடு
இப்படம் 2018 ஏப்ரல் 27 அன்று வெளியானது.
மேற்கோள்கள்
பகுப்பு:பன்மொழித் திரைப்படங்கள் பகுப்பு:2018 தமிழ்த் திரைப்படங்கள்
ஆண்டிமனி டிரைபுளோரைடு
தயாரிப்பு மற்றும் அமைப்பு
திட SbF3 இல் மையத்தில் உள்ள Sb அணுவானது எண்முகி மூலக்கூறு அமைப்பைப் பெற்றுள்ளது. மைய அணுவானது புளோரைடு ஈந்தணைவி களால் இணைக்கப்பட்டுள்ளது. மூன்று Sb–F பிணைப்புகள் குட்டையான பிணைப்பு நீளத்தையும்  (192 pm) மற்ற மூன்று பிணைப்புகள் நீண்ட பிணைப்பு நீளத்தையும் (261 pm) கொண்டுள்ளன. இது ஒரு பலபடியாக இருப்பதால், SbF3, AsF3 மற்றும் SbCl3 போன்ற இதர ஒத்த சேர்மங்களுடன் ஒப்பிடும் போது SbF3 யானது மிகவும் குறைவான ஆவியாகும் தன்மையைக் கொண்டுள்ளது.
ஆண்டிமணி டிரைபுளோரைடானது, SbF3,ஆண்டிமணி டிரையாக்சைடு மற்றும் ஐதரசன் புளோரைடு ஆகியவற்றை வினைக்குட்படுத்துவதன் மூலம் தயாரிக்கப்படுகிறது: இந்தச் சேர்மமானது ஒரு மென்மையான லுாயிசு அமிலமாகும். இது மெதுவாக நீரில் நீராற்பகுக்கப்படுகிறது. புளோரினோடு இது ஆக்சிசனேற்றம் அடைந்து ஆண்டிமணி பென்டாபுளோரைடைத் தருகிறது.
பயன்பாடுகள்
கரிம வேதியியலில் இச்சேர்மம் ஆலசனேற்ற (புளோரினேற்றம்) வினைக்காரணியாகப் பயன்படுகிறது. இந்தப் பயன்பாடானது 1892 ஆம் ஆண்டு பெல்சிய நாட்டு வேதியியலாளாா் பிரெடெரிக் ஜீன் எட்மண்ட் இசுவார்ட்சு என்பவரால் அறிவிக்கப்பட்டது. இவர் குளோரைடு சேர்மங்களை புளோரைடு சேர்மங்களாக மாற்றுவதற்கு இதன் உபயோகத்தன்மையைக் குறித்து செயல்முறை விளக்கமளித்தார்.
இந்த முறையில், ஆண்டிமணி டிரைபுளோரைடினை குளோரின் அல்லது ஆண்டிமணி பென்டாகுளோரைடுடன் வினைப்படுத்தும் போது செயல்படு உறுப்பான ஆண்டிமணி டிரைபுளோரோடைகுளோரைடு(SbCl2F3) கிடைக்கிறது. இந்த சேர்மமானது பெருமளவிலும் தயாரிக்கப்படலாம். இசுவார்ட்டின் வினயைானது பொதுவாக ஆர்கனோபுளோரின் சேர்மங்களின் தொகுப்பு முறை தயாரிப்புகளுக்குப் பயன்படுத்தப்பட்டன. ஆனால், சிலேன்களைப் பயன்படுத்தியும் ஆய்வுகள் நிகழ்த்தப்பட்டு வருகின்றன. இது பிரியான்களின் தொழில் முறை தயாரிப்பிற்கும் முன்பு பயன்படுத்தப்பட்டுள்ளது. புளோரினைக் கொண்டுள்ள இதர லுாயி அமிலங்களும் ஐதரசன் புளோரைடுடன் இணைந்து புளோரினேற்றக் காரணிகளாக பயன்படுத்தப்படுகின்றன.
ஆண்டிமணி டிரைபுளோரைடானது, SbF3, சாயத்தொழில் மற்றும் மட்பாண்டத் தொழில்களில் சுடுமண் அல்லது பீங்கானில் பயன்படுத்தப்படும் பளபளப்பான பூச்சினைத் தயாரிக்கப் பயன்படுகிறது.
பாதுகாப்பு நடவடிக்கை
உயிரைக் கொல்லும் அளவுக்கான நச்சுத்தன்மையின் குறைந்தபட்ச மருந்தளவு (அயல்நாட்டுப் பெருச்சாளி, வாய்வழி)  100 மிகி/கிகி என்ற அளவாக உள்ளது.
மேற்கோள்கள்
பகுப்பு:ஆண்டிமனி(III) சேர்மங்கள் பகுப்பு:புளோரைடுகள் பகுப்பு:புளோரினேற்றிகள் பகுப்பு:உலோக ஆலைடுகள் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பெரியபட்டினம், மைசூர் மாவட்டம்
பெரியபட்டினம் (Periyapatna) இந்தியாவின் கர்நாடகா மாநிலத்தின் மைசூர் மாவட்டத்தில் உள்ள பெரியபட்டினம் வருவாய் வட்டத்தின் நிர்வாகத் தலைமையிட நகரமும், நகராட்சியும் ஆகும். 12.34°N, 76.1°W அமைந்த பெரியபட்டினம் கடல் மட்டத்திலிருந்து 849 மீட்டர் (2769 அடி) உயரத்தில் அமைந்துள்ளது. பெரியபட்டினம் பெங்களூர்-மைசூர்-மங்களூர் தேசிய நெடுஞ்சாலை எண் 275-இல் அமைந்துள்ளது. பெரியபட்டினம் நகரம் மைசூர் நகரத்திலிருந்து 70 கிலோ மீட்டர் தொலைவில் உள்ளது. இதனருகே குசால்நகர் (குடகு மாவட்டம்) அமைந்துள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 15 வார்டுகளும் 4,031 வீடுகளும் கொண்ட  பெரியபட்டினம் பேரூராட்சியின் மொத்த மக்கள் தொகை  16,685  ஆகும். மக்கள் தொகையில் ஆண்கள்  8,284 மற்றும்  பெண்கள்  8,401 ஆக உள்ளனர். பாலின விகிதம் 1000 ஆண்களுக்கு பெண்கள் 1014 வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1851 (11.09 %) ஆகும். சராசரி எழுத்தறிவு 85 % ஆகும். இதன் மக்கள் தொகையில் இந்துக்கள் 82.51%, இசுலாமியர்கள் 15.42%, கிறித்தவர்கள் 1.01%, பௌத்தர்கள் 0.95% மற்றும் பிற சமயத்தினர் 0.12% ஆக உள்ளனர்.
மேற்கோள்கள்
பகுப்பு:மைசூர் மாவட்டம்
பகுப்பு:மைசூர் மாவட்டத்திலுள்ள ஊர்களும் நகரங்களும் பகுப்பு:கர்நாடக மாநிலத்திலுள்ள ஊர்களும் நகரங்களும்
வி. கே. ராமசாமி
விருதுநகா் கந்தன் இராமசாமி (V. K. Ramasamy, 1 சனவரி 1926 – 24 திசம்பர் 2002) ஓர் பழம்பெரும் தமிழ்த் திரைப்பட நகைச்சுவை நடிகர் ஆவார். 1950 மற்றும் 1990 ஆண்டுகளுக்கு இடைப்பட்ட காலத்தில் நடிப்புலகில் இவர் உச்சத்தில் இருந்தார்
1940களில் பாய்ஸ் கம்பெனி என்று அறியப்பட்ட நாடக உலகிலிருந்து திரையுலகிற்கு வந்தடைந்தவர்களில் இவரும் ஒருவர். 1947ஆம் ஆண்டு வெளிவந்த நாம் இருவர் என்ற திரைப்படத்தில் தமது 21ஆம் அகவையில் 60 அகவை கிழவராக நடித்து அனைவரின் கவனத்தையும் பெற்றார். விகேஆர் என பரவலாக அறியப்பட்டார். புகழடைந்தாலும் முதுமை வேடங்களில் மட்டுமே நடிக்க வாய்ப்பு கிடைத்தது. ஐம்பது ஆண்டு திரைவாழ்வில் 500இற்கும் மேற்பட்ட திரைப்படங்களில் துணைப் பாத்திரங்களில் நடித்துள்ளார்.
1960களிலும் 1970களிலும் முன்னணியில் இருந்த டி. ஆர். மகாலிங்கம், எம்.ஜி.யார், சிவாஜி கணேசன், ஜெய்சங்கர், இரவிச்சந்திரன், முத்துராமன்,கமலஹாசன், இரஜனிகாந்த் ஆகியோருடன் நடித்துள்ளார். இவருடைய வாக்குநடை, இவரை நகைச்சுவை வேடத்திலோ எதிர்மறை வேடத்திலோ சிறப்பாக நடிக்க வழி செய்தது. நகைச்சுவை நடிகை மனோரமாவுடன் இணைந்து இவர் பணி புரிந்த திரைப்படங்கள் குறிப்பிடத்தக்கவை. பின்னாட்களில் 15 திரைப்படங்களை தயாரித்துள்ளார்.
இவர் நடித்த கடைசிப் திரைப்படம் டும் டும் டும் ஆகும்.
குடும்பம்
இவருக்கு நான்கு மகன்களும் மூன்று மகள்களும் உள்ளனர்.
விருதுகள்
தமிழக அரசின் கலைமாமணி விருது, 1970
உசாத்துணை
[http://www.thehindu.com/2002/12/25/stories/2002122504390500.htm வி. கே. இராமசாமி மறைவு]
பகுப்பு:1926 பிறப்புகள் பகுப்பு:2002 இறப்புகள் பகுப்பு:விருதுநகர் மாவட்ட நபர்கள் பகுப்பு:கலைமாமணி விருது பெற்றவர்கள் பகுப்பு:தமிழ்நாட்டுத் திரைப்பட நடிகர்கள் பகுப்பு:தமிழ்த் திரைப்பட நகைச்சுவை நடிகர்கள்
பெரிய பிரித்தானிய இராச்சியம்
பெரிய பிரித்தானிய இராச்சியம் அல்லது பெரிய பிரித்தானிய ஐக்கிய இராச்சியம் (Kingdom of Great Britain) என்பது, 1707-1801 ஆண்டுக் காலப்பகுதியில் வடமேற்கு ஐரோப்பாவில் இருந்த இறைமையுள்ள ஒரு நாடாகும். இது, 1707 ஆம் ஆண்டின் ஒன்றியச் சட்டமூலத்தின் அடிப்படையில், இசுக்காட்லாந்து இராச்சியம், இங்கிலாந்து இராச்சியம் ஆகியவற்றை ஒன்றிணைத்து உருவாக்கப்பட்டது. இந்த நடவடிக்கை பெரிய பிரித்தானியத் தீவு, மற்றும் அயர்லாந்து நீங்கலான பிற அருகிலிருந்த தீவுகள் ஆகியவற்றை உள்ளடக்கி ஒரே இராச்சியத்தை உருவாக்கும் நோக்கம் கொண்டது. அயர்லாந்து பிரித்தானிய ஆட்சியின் கீழ் தனியாகவே இருந்தது. புதிய இராச்சியத்தை வெசுட்மின்சிட்டர் அடிப்படையிலான நாடாளுமன்றமும், அரசும் கட்டுப்படுத்திவந்தன. இசுக்காட்லாந்து, இங்கிலாந்து ஆகிய இராச்சியங்கள், 1603 ஆம் ஆண்டில், அரசி முதலாம் எலிசபெத் இறந்தபின்னர், இசுக்காட்லாந்தின் அரசர் ஆறாம் சேம்சு இங்கிலாந்தின் அரசரானதிலிருந்து இரு இராச்சியங்களுக்கும் ஒரே அரசர்களே இருந்தனர்.
1798ன் ஐரியக் கிளர்ச்சி அடக்கப்பட்டபின் இயற்றப்பட்ட ஒன்றியச் சட்டமூலம் (1800) இன் அடிப்படையில் அயர்லாந்து இராச்சியம் மற்றும் பெரிய பிரித்தானிய இராச்சியம் இரண்டு இராச்சியங்களும் ஒன்றாக்கப்பட்டு பெரிய பிரித்தானிய இராச்சியம் என்னும் பெயருக்குப் பதிலாக பெரிய பிரித்தானிய மற்றும் அயர்லாந்தின் ஐக்கிய இராச்சியம் என்னும் புதிய பெயர் சூட்டப்பட்டது.
பகுப்பு:பிரித்தானியத் தீவுகளின் முன்னாள் அரசுகள் பகுப்பு:ஐக்கிய இராச்சியத்தின் வரலாறு
அங்கேரி நாட்டுப்பண்
அங்கேரி நாட்டுப்பண் ("Himnusz" (English: "Hymn") என்பது அங்கேரியின் தேசிய கீதம் ஆகும். இது 19 ஆம் நூற்றாண்டில் ஏற்றுக் கொள்ளப்பட்டது, தற்காலத்தில் இப்பாடலின் முதல் பத்திமட்டும் அதிகாரப்பூர்வ விழாக்களில் பாடப்படுகிறது. இப்பாடலானது அங்கேரியின் தேசியக் கவிஞரான ஃபெரேங்க் கோக்சே என்பவரால் 1823இல் இயற்றப்பட்டது. இதன் தற்போதைய அதிகாரப்பூர்வ இசையானது, 1844இல் காதல் பாடல்களின் இசையமைப்பாளரான ஃபெரேங்க் எர்கல் என்பவரால் இசையமைக்கப்பட்டது. இப் பாடலானது தற்காலத்திய தேசிய பிரச்சனைகளை விட கடந்த கால ஆத்திரியப் பேரரசு காலத்துக் குறிப்புகளைக் கொண்டுள்ளது. அங்கேரியின் வரலாற்றை நன்கு அறிந்தவர்களால் மட்டுமே இந்தக் கவிதைத் தொகுப்பின் முழு பொருளை தெளிவாக உணர முடியும்.
பாடல் வரிகள்
இதன் மூலப்பாடலானது மிக நீளமானது. கால ஓட்டத்தில் இது சுருக்கப்பட்டு முதல் பத்தி மட்டும் பாடப்படுகிறது. அந்த முதல் பத்தி பின்வருமாறு;
மேற்கோள்கள்
பகுப்பு:நாட்டுப்பண்கள் பகுப்பு:அங்கேரி
பெரிய வள்ளிக்குளம் பெரியசாமி காலசாமி ஈஸ்வரி அம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி வழிபாடு நடக்கிறது. மாசி மாதம் சிவராத்திரி முக்கிய திருவிழாவாக நடைபெறுகிறது.
மட்டக்களப்பு அருங்காட்சியகம்
மட்டக்களப்பு அருங்காட்சியகம் அல்லது மட்டக்களப்பு அரும் பொருட் காட்சியகம் இலங்கையின் கிழக்கே மட்டக்களப்பு நகரில் அரச திணைக்களங்கள் அமைந்துள்ள கச்சேரியில் அமைந்துள்ளது. ஒரு சிறிய அறையினுள் அமைந்துள்ள இது மட்டக்களப்பு வரலாற்றுடன் தொடர்புபட்ட பல அரும் பொருட்களைக் கொண்டுள்ளது.
பெரிய வள்ளிக்குளம் பெரியசாமி காலசாமி ஈஸ்வரி அம்மன் கோயில்
மேற்கோள்கள்
பகுப்பு:விருதுநகர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மட்டக்களப்பு அருங்காட்சியகம்
ஏட்டுப் பிரதிகள், இந்து சமயச் சிற்பங்கள், தமிழ், இசுலாமியக் கலை, கலாசாரப் பொருட்கள், பிரித்தானிய ஆட்சிக்காலப் பொருட்கள் மற்றும் பழைய பாவனைப் பொருட்கள் என்பனவற்றை இங்கு காணலாம்.
உசாத்துணை
பகுப்பு:இலங்கையின் அருங்காட்சியகங்கள் பகுப்பு:மட்டக்களப்பு வரலாறு பகுப்பு:மட்டக்களப்பிலுள்ள கட்டடங்களும் கட்டமைப்புக்களும் பகுப்பு:தமிழ் அருங்காட்சியகவியல்
ஆக்டினியம்
ஆக்டினியம் அல்லது அக்டினியம் (Actinium) என்பது Ac என்னும் குறியீட்டைக் கொண்ட ஒரு வேதியியல் தனிமம் ஆகும். இதன் அணுவெண் 89 உம் அணுநிறை 227 உம் ஆகும். இதன் அணுவில் கருவைச் சுற்றியமைந்துள்ள 7 இலத்திரன் ஓடுகளில் முறையே 2, 8, 18, 32, 18, 9, 2 இலத்திரன்கள் அமைந்துள்ளன.
இயற்பியல் இயல்புகள்
இது வெள்ளி நிறம் கொண்ட, கதிரியக்கம் உள்ள, உலோகத் தன்மையான தனிமம் ஆகும். பொதுவான சூழல் வெப்பநிலையில் திண்ம நிலையில் இருக்கும், இந்தத் தனிமத்தின் உருகுநிலை 1323 கெல்வினும், கொதிநிலை 3471 கெல்வினும் ஆகும்.
காணப்படும் இடங்கள்
அக்டினியம், யுரேனியத் தாதுகளுடன் 227Ac என்னும் வடிவில், மிகச் சிறிய அளவில் மட்டுமே காணப்படுகின்றது. α மற்றும் β கதிர்களை வெளிவிடும் இதன் அரைவாழ்வுக் காலம் 21.773 ஆண்டுகளாகும்.
பயன்கள்
இது ரேடியத்திலும் 150 மடங்கு கதிரியக்கம் கொண்டது. இதனால் இது ஒரு சிறந்த நியூத்திரன் மூலமாகக் கருதப்படுகின்றது. இது தவிர இதற்கு வேறுவிதமான குறிப்பிடத்தக்க தொழில் பயன்கள் எதுவும் இல்லை என்றே கூறலாம்.
ஓரிடத்தான்கள்
இதற்கு 3 ஓரிடத்தான்கள் உண்டு. இவை 225Ac, 226Ac, 227Ac என்னும் குறியீடுகளால் குறிக்கப்படுகின்றன. இவற்றுள் 227Ac மட்டுமே, 21,773 ஆண்டுகள் அரைவாழ்வுக் காலத்தைக்]] கொண்டு உறுதியானதாக உள்ளது.
புற இணைப்புகள்
பகுப்பு:தனிமங்கள்  பகுப்பு:ஆக்டினைடுகள்
துசார் காண்டுகர்
துசார் காண்டுகர் (Tushar Khandker) (பிறப்பு: 5 ஏப்ரல் 1985) ஒரு தொழில்முறை வளைதடிப் பந்தாட்ட வீரர் ஆவார். இவர் இலண்டனில் நடந்த 2012 ஒலிம்பிக் விளையாட்டுகளில் இந்தியா சார்பில் ஆடவர் வளைதடிப் பந்தாட்டத்தில் கலந்துகொண்டார். இவரது குடும்பமே வளைதடிப் பந்தாட்டக் குடும்பம் ஆகும். இவரது தந்தையும் அண்ணனும் மாமனும் கூட வளைதடிப் பந்தாட்ட வீரர்கள் ஆவர்.
மேற்கோள்கள்
பகுப்பு:1985 பிறப்புகள் பகுப்பு:வாழும் நபர்கள் பகுப்பு:இந்திய ஒலிம்பிக் வளைதடிபந்தாட்ட வீரர்கள் பகுப்பு:இந்திய வளைதடிபந்தாட்ட வீரர்கள்
அட்டப்பாடி
புவியியல்
இப்பகுதியின் அமைவிடம் 11.08333°N, 76.58333°W ஆகும்.
மக்கள் வகைப்பாடு
இங்கு தமிழர்கள் அதிக எண்ணிக்கையில் வசிக்கின்றார்கள். மேலும் இங்கு குறும்பர், இருளர் மற்றும் முதுவர் போன்ற பழங்குடி மக்கள் அதிகம் வாழ்கின்றனர்.
மேற்கோள்கள்
பகுப்பு:பாலக்காடு மாவட்டத்தில் உள்ள ஊர்களும் நகரங்களும்
தமிழ்நாட்டின் புவியியல் அமைப்பு
இயற்கை அமைப்பு
தமிழ்நாட்டின் இயற்கையமைப்பு சற்றேறக்குறைய முக்கோண வடிவமான அமைப்பினைப் பெற்றாதாகும். மேற்கு மற்றும் வடமேற்குப் பகுதிகளில் மேற்கு மலைத்தொடர்களாலும், கிழக்குப் பகுதியில் வங்கக்கடல் மற்றும் அதனை ஒட்டியுள்ள கிழக்குத் தொடர்ச்சி மலைகளாலும், தெற்கில் இந்தியப் பெருங்கடலாலும் சூழப்பட்டுள்ளது. தமிழகத்தின் இயற்கையமைப்பு பொதுவாக அகன்ற உயர் நிலப்பரப்பாகக் காணப்படுகிறது. இதில் அதிகமாக அரிக்கப்படாத மலைத்தொடர்களின் எஞ்சிய பகுதிகளும், அகன்ற ஆழம் குறைவான பள்ளத்தாக்குகளும் மற்றும் ஆற்றுச் சமவெளிகளும் காணப்படுகின்றன.
பொதுவாக தமிழ்நாட்டின் இயற்கை அமைப்பை நான்கு வகையாகப் பிரிக்கலாம்.
மலைகள்
தமிழ்நாட்டில் மேற்குத்தொடர்ச்சி மலை நீலகிரி மாவட்டம் வழியாக நுழைந்து கன்னியாகுமரி மாவட்டம் வரை நீண்டு பரவியுள்ளது. கிழக்குத் தொடர்ச்சி மலைகள் சற்றே மாறுபட்ட அமைப்புடன் காணப்படுகிறது. இதன் சராசரி உயரம் 1000 மீட்டர்கள் முதல் 1500 மீட்டர்கள் வரை உள்ளன. தமிழ்நாட்டின் மலைத்தொடரின் அதிகபட்ச உயரமான முகடுகள் (சிகரங்கள்) தொட்டபெட்டா (2620 மீ.) மற்றும் முக்கூர்த்தி( 2540 மீ) ஆகும்.
மேற்குத் தொடர்ச்சி மலைகள்
மேற்கு மலைத்தொடரின் வடமேற்குப் பகுதியில் நீலகிரி உயர்நிலப்பகுதி சுமார் 2500 ச.மீ பரப்பில் பரவிக் காணப்படுகின்றது. இவ்வுயர் நிலப்பகுதியின் சராசரி உயரம் 1800 மீட்டர் முதல் 2400 மீட்டர் ஆகும். அவற்றில் தொட்டபெட்டா சிகரம் தமிழ்நாட்டின் மிக உயர்ந்த சிகரமாகும். மேற்கு மலைத் தொடரும் கிழக்கு மலைத்தொடரும் நீலகிரி மலைப்பகுதியில் ஒன்று கூடுகின்றன. தமிழ்நாட்டின் நீலகிரியில் இருந்தும் கேரளாவின் ஆனைமுடி மலையில் இருந்தும் சுமார் 1500 மீட்டர்கள் முதல் 2000 மீட்டர் வரை உயரமுள்ள ஓர் கிளைத்தொடர் குன்று கிழக்கு நோக்கிச் செல்கின்றது. இதற்குப் பழனிக்குன்றுகள் என்று பெயர். பழனிக்குன்றுகளுக்குத் தெற்கே வருச நாடு, ஆண்டிப்பட்டி என்ற இரு மலைத்தொடர்கள் காணப்படுகின்றன. மேற்குத் தொடர்ச்சி மலைகள் இடைவெளியற்று காணப்பட்டாலும் பாலக்காடு அருகே 25.கி.மீ நீளத்தில் ஓர் கணவாய் காணப்படுகின்றது. இது பாலக்காட்டுக் கணவாய் எனப்படும். பாலக்காட்டுக் கணவாய்க்குத் தெற்கே ஆண்டிப்பட்டி மலை, ஏலமலை, அகத்தியமலை ஆகிய மலைகள் உள்ளன. ஏலமலைத் தொகுதியில் செழிப்பு மிக்கக் கம்பம் பள்ளத்தாக்கு அமைந்துள்ளது. வருச நாடு மலைக்கும் அகத்திய மலைக்கும் இடையே காணப்படும் இடைவெளி செங்கோட்டைக் கணவாய் என அழைக்கப்படுகிறது,
சமவெளிகளையும் பீட பூமிகளையும் பிரிக்கும் தமிழ்நாட்டின் மலைகளுக்கு இடையே இரண்டு குறிப்பிடத்தக்க இடைவெளிகள் காணப்படுகின்றன. அவை தெற்கில் ஆத்தூர் கணவாய் என்றும், வடக்கில் செங்கம் கணவாய் என்றும் அழைக்கப்படுகிறது. இக்கணவாய் கடலூர் மாவட்டத்தைச் சமவெளிப்பகுதியோடும், சேலம் மாவட்டத்தை பீடபூமிப் பகுதியோடும் இணைக்கிறது. இடைவெளியற்று நீளும் மேற்குத் தொடர்ச்சி மலைகளின் குறிப்பிடத்தக்க கணவாய்கள் பாலக்காடும் செங்கோட்டையும் ஆகும்.
கிழக்குத் தொடர்ச்சி மலைகள்
மேற்குத் தொடர்ச்சி மலைகளோடு ஒப்பிடும்போது கிழக்குத் தொடர்ச்சி மலைகள் தொடர்ச்சியற்ற மலைகளாகக் காணப்படுகின்றன. இம்மலைகளின் சராசரி உயரம் 1100மீ முதல் 1600 மீ வரை ஆகும். கிழக்குத் தொடர்ச்சி மலைகளில் உயர்ந்த மலை சேர்வராயன் மலை. இதன் உயரம் 1500 மீ முதல் 1600 மீ வரை ஆகும். இடைவெளிவிட்டுக் காணப்படும் தனித்த மலைப்பகுதிகள் வடகிழக்கில் இருந்து தென்மேற்காக வேலூர், தருமபுரி மற்றும் ஈரோடு மாவட்டங்களில் பரவிக் காணப்படுகிறது. இவை அனைத்தும் தமிழ்நாட்டின் மலைகள் என அழைக்கப்படுகின்றன. இம்மலைப்பகுதிகள் வெவேறு பகுதிகளில் வெவேறு பெயர்களால் அழைக்கப்படுகின்றன. அவை:
தமிழ்நாட்டின் மேட்டு நிலங்கள்( பீடபூமி)
மேற்குத் தொடர்ச்சி மலைகளும் கிழக்குத் தொடர்ச்சி மலைகளும் நீலகிரி மேட்டு நிலத்தில் சந்திக்கின்றன. இங்கிருந்து 24 கி.மீ. தொலைவில் கீழ்நோக்கிச் சுமார் 1800 மீ. உயரத்தில் கோயம்புத்தூர் மேட்டு நிலத்தை நோக்கி இவ்வுயர் நிலம் சரிகின்றது. அங்கிருந்து மேலும் சரிந்து சேர்வராயன் உயர்நிலங்களுக்கு மேற்காக பாராமகால் பீடபூமி என்றழைக்கப்படும் தருமபுரி பீடபூமி அமைந்துள்ளது. இம்மேட்டு நிலத்தின் சராசரி உயரம் 300 மீ. முதல் 700.மீ ஆகும். இது மேற்கில் மைசூர் மேட்டு நிலங்களை இணைக்கிறது. பொதுவாகத் தமிழ்நாட்டின் மேட்டுநிலங்களின் சராசரி உயரம் கிழக்கில் இருந்து சுமார்120 மீட்டர்களில் இருந்து மேற்காக 300 முதல் 400 மீ, வரை உயர்ந்து காணப்படுகிறது.
பொதுவாகத் தமிழ்நாட்டின் பீடபூமிகளைக் கோயமுத்தூர் பீடபூமி மதுரை பீடபூமி என இரு பிரிவுகளாகப் பிரிக்கலாம். இவ்விரு பீடபூமிகளுக்கிடையே பல தனித்த குன்றுகள் காணப்படுகின்றன. ஈரோடு மாவட்டத்தில் உள்ள சென்னிமலை இவ்வகைக் குன்றுகளுள் ஒன்றாகும்.
ஆற்றுச் சமவெளி
ஆற்றுச் சமவெளிகளில் தமிழ்நாட்டின் முதன்மை ஆறுகளின் செய்கையால் அமையப் பெற்றுள்ளது. தமிழகத்தின் பெரும்பான்மை சமவெளிப்பகுதியின் வண்டல்மண் வளம்  கிழக்கு நோக்கிப் பாயும் ஆறுகளால் உற்பத்தி செய்யப்பட்டதே ஆகும். வடக்கில் பாலாறு, செய்யாறு, பெண்ணாறு மற்றும் வெள்ளாறு ஆகிய ஆறுகளால் சமவெளிகள் ஏற்படுத்தப்படுகின்றன. நடு ஆற்றுச் சமவெளி காவிரி மற்றும் அதன் துணை ஆறுகளினால் ஏற்படுத்த்தப்படுகின்றன. தெற்கே பாயும் வைகை, வைப்பார் மற்றும் தாமிரவருணி ஆகிய ஆறுகள் தென்னக ஆற்றுச் சமவெளிகளை உருவாக்கியுள்ளன.
கடலோரச் சமவெளி
திருவள்ளூர், காஞ்சிபுரம், கடலூர் மற்றும் விழுப்புரம் மாவட்டத்தில் உள்ள கடலோர சமவெளி தொன்று தொட்டு சோழமண்டலச் சமவெளி என்ற பெயரால் அழைக்கப்படுகிறது.
மெரினாக் கடற்கரை
மெரினாக் கடற்கரை உலகின் அழகிய இரண்டாவது பெரிய கடற்கரையாகும்.இக்கடற்கரை சுமார் 13 கி.மீ நீளம் வரை பரவியுள்ளது இது சென்னை நகரின் முக்கியச் சுற்றுலாத்தலம் மற்றும் பொழுதுபோக்குத் தலமும் ஆகும்.
மேற்கோள்கள்
பகுப்பு:தமிழ்நாட்டுப் புவியியல்
நீலகண்ட சோமயாஜி
நீலகண்ட சோமயாஜி (Nilakantha Somayaji, നീലകണ്ഠ സോമയാജി, 14 சூன் 1444 – 1544) அல்லது கேளல்லூர் சோமாத்திரி என்றும் அழைக்கப்படுபவர் கேரளப் பயில்முறை வானவியல் மற்றும் கணித வழிவந்த ஒரு கணிதவியலாளரும் வானவியலாளரும் ஆவார். பொதுவாண்டு 1501-இல் நிறைவுற்ற தந்திரசங்கிரகா எனும் விரிவான வானவியல் ஆய்வுக் கட்டுரை இவருடைய புகழ்பெற்ற படைப்புகளுள் ஒன்றாகும். ஆர்யபட்டிய பாஷ்யம் என்ற பெயரில் ஆர்யபட்டியத்துக்கு ஒரு விரிவான விளக்கவுரையையும் படைத்துள்ளார். இந்த விளக்கவுரையில் முக்கோணவியல் சார்புகளின் முடிவிலித் தொடர் விரிவாக்கத்தைப் பற்றியும் இயற்கணிதம் மற்றும் கோள வடிவியலில் உள்ள சிக்கல்களையும் அலசியுள்ளார். மாதவரின் கேரளப் பள்ளி. பிரம்ம சூத்திரத்திற்கு விளக்கமும் எழுதியுள்ளார்.
தெற்கு மலபார் பகுதியிலிருந்த பிராமணக் குடும்பத்தில் பிறந்தவர் நீலகண்டர். தன் வாழ்வையும் தான் வாழ்ந்த காலத்தையும் விளக்கமாகப் பதிவு செய்த வெகு சில இந்திய அறிஞர்களில் இவரும் ஒருவராவார். சோமயாஜி என்பது சோமயக்ஞ வேதச் சடங்கை மேற்கொண்ட நம்பூதிரிக்கு வழங்கப்படும் பட்டப்பெயராகும். சோமயாஜி என்பது பேச்சு வழக்கில் சோமாத்திரி என்று மறுவி அவரது பெயராக வழங்கப்படுகின்றது.
தந்திரசங்கிரகா நூலில் ஆரியபட்டாவின் புதன், வெள்ளி கோள்களின் கருதுகோள்களைத் திருத்தினார். இந்தக் கோள்களின் மையம் என இவர் கணித்தச் சமன்பாடு பதினேழாம் நூற்றாண்டில் யோகான்னசு கெப்லரின் காலத்தில் மேம்படுத்தும் வரை துல்லியமாக இருந்தது.
அவருடைய ஆர்யபட்டிய பாஷ்யாவில், பதினாறாம் நூற்றாண்டின் பிற்பகுதியில் டைக்கோ பிராகி முன்வைத்த டைக்கோனிக் அமைப்பை ஒத்த ஒரு பகுதியளவான ஞாயிற்றுமைய கோள் மாதிரிக்கான கணிப்பு முறையை உருவாக்கினார். இந்தக் கோள் மாதிரியில் புதன், வெள்ளி, செவ்வாய், வியாழன் மற்றும் சனி ஆகிய கோள்கள் |சூரியனைச் சுற்றுவதாகவும், சூரியன் பூமியைச் சுற்றுவதாகவும் கருதப்பட்டது. அவரைப் பின்பற்றிய பெரும்பாலான கேரளப் பயில்முறை வழிவந்த பல வானியலாளர்கள் இந்த கோள் மாதிரியை ஏற்றுக்கொண்டிருந்தனர்,
அவருடைய ஜோதிர்மீமாம்ஸா எனும் நூலில் வானியலின் அவசியத்தை வலியுறுத்தியும், சரியான கண்காணிப்பும் கணக்கிடல் பற்றியும் குறிப்பிட்டுள்ளார்.
படைப்புகள்
வானியல் மற்றும் கணிதம் தொடர்பான நீலகண்டரின் படைப்புகள் சில
சான்றுகள்
பகுப்பு:1444 பிறப்புகள் பகுப்பு:1544 இறப்புகள் பகுப்பு:16-ஆம் நூற்றாண்டு நபர்கள் பகுப்பு:இந்தியக் கணிதவியலாளர்கள் பகுப்பு:இந்திய வானியலாளர்கள் பகுப்பு:மலையாள அறிவியலாளர்கள் பகுப்பு:மலப்புறம் மாவட்ட நபர்கள்
மணற்கொள்ளை
மணற்கொள்ளை அல்லது மணல் திருட்டு உலகம் முழுவதும் உள்ள நாடுகளில் பெரும் எண்ணிக்கையில் ஏற்படுவதாக அறியப்படுகிறது. இது ஜமைக்கா, இந்தியா போன்ற நாடுகளில் ஆற்றங்கரையிலும் கடல் கரையிலும் உள்ள மணலை சட்டத்திற்கு புறம்பாக திருடும் செயலாகும்.
தமிழகத்தில் மணற்கொள்ளை
தமிழகத்தில் மணற்கொள்ளையில் ஈடுபடும் கும்பல்களுக்கு அரசியல் ஆதரவு இருப்பதாகப் பரவலான குற்றச்சாட்டு உள்ளது. இதனைத் தடுக்க முயலும் நேர்மையான அரசு அதிகாரிகள் தாக்கப்படுவதும் உண்டு.
தாது மணற்கொள்ளை
2008-09 முதல் 2010-11 வரை தோண்டிப்பிரித்தெடுத்த கனிமங்களின் மொத்த அளவு
நீதி மன்ற தலையீடு
தமிழ்நாடு முழுவதும் நடக்கும் கிரானைட் முறைகேட்டையும், கனிம மணல் கொள்ளையையும் குறித்து விசாரிப்பதற்காக ஐ.ஏ.எஸ். அதிகாரி உ. சகாயம் தலைமையில் விசாரணைக்குழு ஒன்றை அமைத்து, சென்னை உயர் நீதிமன்றம் செப்டம்பர் மாதம் 12ஆம் தேதி உத்தரவு பிறப்பித்தது. இக் குழுவுக்கு எதிர்ப்பு தெரிவித்து தமிழக அரசு தொடர்ந்த மேல்முறையீட்டு மனுவை உச்சநீதிமன்றம் தள்ளுபடி செய்தது.
ஆற்று மணல் எடுக்கப்படும் இடங்கள்
அரசால் மணல் அள்ள அனுமதிக்கப்பட்டுள்ள இடங்கள்
மேற்கோள்கள்
பகுப்பு:சமூகம் பகுப்பு:இயற்கை அழிவுகள்
தமிழீழ தேசிய விடுதலை முன்னணி
தமிழீழ தேசிய விடுதலை முன்னணி (National Liberation Front of Tamil Eelam, NLFT) என்பது ஈழ இயக்கங்களில் ஒன்றாக ஆயுதப் போராட்டத்தில் ஈடுபட்ட ஒரு இயக்கமாகும். 1983 செப்டம்பரில் இவ்வியக்கம் ஆரம்பிக்கப்பட்டது.
வரலாறு
1970களின் நடுப்பகுதியில் தேசிய இனப்பிரச்சனை கூர்மையடைந்ததை தொடர்ந்து இடதுசாரி இயக்கங்களிலிருந்த பலரும் தேசிய இனப்பிரச்சனை பற்றி சிந்திக்கத் தலைப்பட்டனர். இக்கட்டத்தில் இலங்கை கம்யூனிஸ்ட் கட்சி (மா-லெ-) இல் இருந்த தோழர்களிடையேயும் தேசிய இனப்பிரச்சனையின் பால் கவனம் திரும்பியது. தமிழ் மக்களுக்குத் தனியான ஓர் அமைப்பு உருவாகுவதும், அதன் வழிகாட்டலில் தமிழ் மக்களின் உரிமைக்கான போராட்டம் முன்னெடுக்கப்படுவதும் காலத்தின் தவிர்க்கமுடியாத தேவையென்னும் கருத்து மறைந்த தோழர் கார்த்திகேசனால் 1975 இறுதியில் முன்வைக்கப்பட்டது. 1975 செப்டம்பரில் இலங்கை கம்யூனிஸ்ட் கட்சி (மா-லெ)யிலிருந்து தோழர்கள் யாழ்ப்பாணத்தில் கூடி தேசிய இனப்பிரச்சனை பற்றி ஆராய்ந்தனர். தமிழ் மக்கள் மீதான ஒடுக்கு முறைக்கெதிராக போராட வேண்டுமெனவும் பிரிவினையை எதிர்ப்பதெனவும் தீர்மானிக்கப்பட்டது. தனிநாட்டுக் கோரிக்கை அந்நிய நாடுகள் தலையிட வாய்ப்பளிக்கும் எனவே இக்கோரிக்கை பிற்போக்கானது என்னும் கருத்து பிரிவினையை எதிர்ப்பதற்கு காரணமாக முன்வைக்கப்பட்டது. இவ்விதம் கூடி முடிவுகள் எடுக்கப்பட்டாலும் குறிப்பிடத்தக்க செயற்பாடுகள் எதுவும் இருக்கவில்லை. ஒரு சில கருத்தரங்குகள் மட்டும் நடத்தப்பட்டன. 1977 தேர்தலுக்கு அண்மித்த காலத்தில் தமிழ்மக்கள் ஜனநாயக முன்னணி எனும் பெயரில் சில நடவடிக்கைகளை மேற்கொண்டனர். ஆங்காங்கே சில கருத்தரங்குகள் நடத்தப்பட்டன. சில சுவரொட்டிகள் ஒட்டப்பட்டன. 1977ம் ஆண்டு ஆவணி இனக்கலவரத்தின் பின் தோழர் கார்த்திகேசன் மறைந்ததுடன் தமிழ்மக்கள் ஜனநாயக முன்னணியின் செயற்பாடுகள் இடைநிறுத்தப்பட்டன.
1979 முதற் பகுதியில், தமிழ்மக்கள் ஜனநாய முன்னணி அமைப்பைக் கூட்டி வேலைகளை முன்னெடுக்க வேண்டுமென ஒரு குழு உருவாக்கப்பட்டது. 1979 இல் வடபகுதியில் அவசரகால சட்டம் பிரகடனப்படுத்தப்பட்டு இளைஞர்கள் பலர் படுகொலை செய்யப்பட்டதைத் தொடர்ந்து தமிழ்மக்கள் ஜனநாயக முன்னணியை அமைப்பதற்கான அமைப்புக் குழு செயலிழந்தது. இந்நிலையில் 1979 புரட்டாதியில் சில தோழர்கள் கல்முனையில் ஒன்று கூடி சில தீர்மானங்களை எடுத்தனர். தேசிய ஒடுக்குமுறைக்கு எதிராகப் போராடும் தனித்துவமும் சுதந்திரமும் கொண்ட ஒர் அமைப்பாக தமிழ் மக்கள் ஜனநாயக முன்னணி என்னும் பெயரில் தொடர்ந்து செயல்படவேண்டுமென தீர்மானிக்கப்பட்டது. முன்பே தமிழ் மக்கள் ஜனநாயக முன்னணியெனும் பெயர் பாவிக்கப்பட்டாலும் 1979 புரட்டாதியில் தான் தமிழ் மக்கள் ஜனநாயக முன்னணி அமைப்பாக பிரகடனப்படுத்தப்பட்டது.
பகுப்பு:ஈழ இயக்கங்கள் பகுப்பு:இலங்கை அரசியல் கட்சிகள் பகுப்பு:1979இல் நிறுவப்பட்ட அரசியல் கட்சிகள்
சி.எஃப்.எல் விளக்கு
சி.எஃப்.எல் விளக்குகுமிழ் பல்புகளைவிட சி.எஃப்.எல் பல்புகள் சிக்கனமானவை என்பது நமக்குத் தெரியும். ஆனால் சிஃஎப்.எல் பல்புகள் அதிக அளவில் பாதரச ஆவியை வளிமண்டலத்தில் கலக்கச் செய்கின்றன என்பதும், சுற்றுச்சூழலுக்கு கேடு விளைவிக்கின்றன என்கிற உண்மையும் நமக்குத் தெரியாது.